**Dobbelt-Kamps-Turnering:  
- U-9: A, B, C & Mix  
- U-11: A, B, C & D   
- U-13: D & ”4 + 1”**

**Kampdatoer: Lørdage i følgende uger:   
– på nær i 4. & 5. runde, hvor kampene spilles om søndagen:**

|  |  |  |  |  |  |
| --- | --- | --- | --- | --- | --- |
|  | **1. runde** | **2. runde** | **3. runde** | **4. runde** | **5. runde** |
| **Drenge & Mix** | Uge 39 | Uge 42 | Uge 44 | Uge 46 (søndag) | Uge 48 (søndag) |
| **Piger** | Uge 40 | Uge 43 | Uge 45 | Uge 47 (søndag) | Uge 49 (søndag) |

Man får som udgangspunkt kampprogrammet senest om onsdagen efter selvsamme tilmeldingsfrist til den enkelte stævnedag. I de flest tilfælde svarer det til, at kampprogrammet udsendes 5,5 uge før kampene spilles

**Tilmeldingsfrister:**

|  |  |
| --- | --- |
| **Række:** | **Tilmeldingsfrist:** |
| Uge 39 – Drenge & Mix | Mandag d. 15/9 |
| Uge 40 - Piger | Mandag d. 15/9 |
| Uge 42 - Drenge & Mix | Mandag d. 15/9 |
| Uge 43 - Piger | Mandag d. 22/9 |
| Uge 44 - Drenge & Mix | Mandag d. 22/9 |
| Uge 45 - Piger | Mandag d. 29/9 |
| Uge 46 - Drenge & Mix | Mandag d. 20/10 |
| Uge 47 - Piger | Mandag d. 27/10 |
| Uge 48 - Drenge & Mix | Mandag d. 3/11 |
| Uge 49 - Piger | Mandag d. 10/11 |

**Haltilgængelighed:**

Ønsker I at få jeres hold til at spille på hjemmebane, så bedes I udfylde jeres haltilgængelighed via dette link:  
- [Haltilgængelighed: Dobbelt-Kamps-Turnering](https://docs.google.com/spreadsheets/d/1aauH7UuxGmDm5v3jrSKGdRkQ4jrgh_3ehkg8BHYlcN8/edit?gid=0#gid=0)

**Tidskrav ift. kampe på hjemmebane**

Hvis man ønsker, at ens egne hold skal have kampe på hjemmebane, så kan man i denne oversigt se de tidskrav der stilles til haltilgængelig. Det egentlige tidsbehov er dog helt afhængig af den puljestørrelse, der planlægges ud fra:

Et billede, der indeholder tekst, skærmbillede, Font/skrifttype, linje/række

AI-genereret indhold kan være ukorrekt.

Et billede, der indeholder tekst, skærmbillede, Font/skrifttype, linje/række

AI-genereret indhold kan være ukorrekt.

**Argumentation for den nuværende struktur for Dobbelt-kamps-turneringen**

Den store forskel mellem "Enkelt-kamps-turneringen" kontra "Dobbelt-kamps-turneringen" er primært, at kampene i Dobbelt-kamps-turneringen planlægges med *åbne puljer*, hvor der i det andet turneringsprodukter anvendes *låste puljer*. En anden stor fordel er, at alle hold – uanset årgang og køn – præcist ved, hvilken dag de skal spille. En uddybning af fordelene ved den nuværende struktur findes herunder:

**Fleksibilitet**

**1. Niveau**

* Man kan fra stævne til stævne tilmelde sig den række, der passer bedst til holdets faktiske niveau. I ”Enkelt-Kamps-Turneringen”, hvor puljerne er låste, kan man ikke undervejs rykke til en anden række med mere passende niveau.

**2. Flere forskellige modstandere**

* I de tidligere låste puljer kunne man kun møde de modstandere, der var i samme pulje. Det betød, at man realistisk set kunne ende i en 4-holds pulje og spille mod de samme tre hold hele halvsæsonen. Nu er der mulighed for at møde op til 9 forskellige modstandere i løbet af en halvsæson.

**3. Plads til nye hold**

* Hvis en forening oplever medlemsfremgang i løbet af sæsonen, kan nye hold nemt tilmeldes de enkelte stævner, da puljerne er åbne og har plads til flere hold.

**4. Mulighed for puljetilpasning ved holdtrækninger**

* Hvis et hold bliver nødt til at trække sig fra et planlagt stævne, kan det let fjernes fra kampprogrammet, som tilpasses, så de resterende hold i puljen stadig får spillet to kampe på stævnedagen.

**Konsekvente kampe hver 2. lørdag**

* I Dobbelt-kamps-turneringen spiller piger og drenge skiftevis af hinanden i weekenderne. Som hold er man derfor sikker på at skulle spille hver anden weekend. Som udgangspunkt starter kampene i en pulje om formiddagen, men hvis to eller flere puljer skal spille i samme hal, lægges kampene i forlængelse af hinanden. Alle kampe i én pulje spilles færdigt, før en ny pulje starter. Derfor kan nogle kampe først begynde om eftermiddagen.
* Kampprogrammet for tilmeldte hold udsendes senest én måned før stævnet. Her fremgår det, i hvilken hal kampene spilles, hvilke to modstandere man møder, og på hvilke tidspunkter.

**Lørdagskampe**

Der er flere grunde til, at Dobbelt-kamps-turneringen afvikles primært om lørdagen:

**1. Trænere skal ikke selv spille**

* Mange trænere for U9 og U11 er selv ældre håndboldspillere, der typisk spiller deres egne kampe om søndagen. Når Dobbelt-kamps-turneringen ligger om lørdagen, kan disse trænere lettere tage med deres hold uden, at det går ud over deres egen kampdeltagelse.

**2. Flere ledige dommere**

* DanskHåndbold Syd oplever medlemsfremgang og dermed flere nye hold. Til gengæld følger udviklingen i antallet af dommere ikke helt med. Derfor er det en udfordring at dække alle kampe med autoriserede dommere. Ved at lægge Dobbelt-kamps-turneringen om lørdagen, frigøres dommerressourcer til de mange kampe om søndagen. Det reducerer antallet af "døm-selv-kampe".

**3. Klubbens egne unge spillere kan dømme kampene**

* Ligesom seniorspillere kan være trænere om lørdagen, kan klubbens egne ungdomsspillere påtage sig opgaver som dommere. Det er oplagt, at disse unge medlemmer dømmer hjemmekampene i Dobbelt-kamps-turneringen. På den måde aktiveres klubbens unge i en lærerig og udviklende rolle som "kortbanevejleder", hvor de også tjener lidt lommepenge.

**Kun betaling for stævner, man deltager i**

I stedet for at betale et samlet turneringsgebyr for en hel halvsæson, betaler man i Dobbelt-kamps-turneringen kun for de stævner, som holdet reelt deltager i.

**Alle får mulighed for hjemmebanekampe**

Via en formular på DanskHåndbold Syds hjemmeside kan alle foreninger angive deres *haltilgængelighed* – dvs. hvilke tidsrum og lørdage hallen er ledig til stævner. En forening bliver aldrig vært for en pulje, hvor deres eget hold ikke deltager.  
Som nævnt modtager man senest én måned før kampene et kampprogram for sit hold. Her fremgår det også, om holdet skal spille hjemme.  
Så længe haltilgængeligheden indsendes, bestræber vi os på, at alle hold får mindst ét hjemmestævne per halvsæson.

**Modtagelighed for løbende ønsker ift. planlægning**

Hvis en forening har særlige ønsker i forbindelse med Dobbelt-kamps-turneringen, kan disse sendes til Peter-Tommas fra DanskHåndbold Syd. Ønsker forsøges imødekommet i det omfang, det er muligt.  
Eksempler på ønsker kan være:

* Hjemmebane for et bestemt hold en given dag
* Ønske om at møde en specifik modstander
* Ønske om at spille så tidligt på dagen som muligt

**Imødekommelse af skepsis:**

Fire af de ti spillerunder placeres om søndagen. Det vil sige, at de foreninger der på ingen måde kan få ledig haltid om lørdagen, kan i stedet sikre sig hjemmebanekampe i Dobbelt-Kamps-Turneringen om søndagen i disse spillerunder.

Ingen er forpligtet til at deltage i Dobbelt-Kamps-turneringen:  
U-9 og U-11 hold kan selvfølgelig stadig godt udelukkende spille kampe om søndagen. Måden hvorpå dette iværksættes er ved, at foreninger nemmere og meget billigere kan arrangere træningskampe - som altid på helt selvvalgte præmisser.  
Prisen for en træningskamp på kortbane (2x20 min. med én dommer) er til den kommende sæson skåret ned fra 270 kr. til 200 kr.   
For nemt at kunne finde frem til ligeværdige træningsmodstandere, så oprettes der et skema, hvor man som træner kan påføre sit eget hold ift. dets niveau, og samme sted også finde andre hold på samme niveau og dens kontaktinformationer.  
Dette skema lægges tilgængeligt ud for alle på DanskHåndbold Syd’s hjemmeside.